Afsaal - Eiendomme - Welkom
Orania het reeds sy vere reggeskud en die begin van ‘ n nuwe groeifase betree.
Orania is die vergestalting van ‘n werklikheid, ‘n groeiende kultuurgemeenskap wat toenemend meer belangstelling wek, midde ‘n snel veranderende Suid Afrika. Afrikaners kyk met met nuwe oë na ‘n groter mate van onafhanklikheid op Orania en omgewing.
Die waarde van eiendom op Orania het die afgelope tyd ongekend gegroei. Het jy al in jou stukkie vryheid op Orania belê? Indien nie, doen gerus navraag. Beperkte eiendom is altyd gesog veral indien dit in die natuurskoon van die Bo Karoo geleë is aan die oewer van die Oranjerivier.
Oewererwe, landbougrond, sakepersele, hoewes, dorpserwe en huise verhandel fluks en talle bouprojekte is aan die gang.
My eie betrokkenheid by Orania sedert Oktober 1996 en ook as eienaar van Afsaal Kafee en Bistro sedert 2005 het my genoop om Afsaal eiendomme op Orania in 2007 te vestig. Die tempo waarteen eiendomme op Orania verhandel het en die hoeveelheid mense wat by my kom aanklop om meer inligting het die behoefte aan Orania se eerste volwaardige eiendomsverhandelings-instansie bevestig.
Afrikaners van regoor die land doen toenemend navraag as voornemende beleggers in eiendom en verblyf op Orania. Afsaal eiendomme bied ‘n volledige bemarkingsdiens om die voornemende verkoper by te staan in die bekendstelling van beskikbare eiendom aan gekeurde kopers wat deel in die missie en doelwitte van Orania.
Afsaal Eiendomme bemark ook eiendomme deur die hele Noordwes Kaap en stel homself ten doel om:
Eiendom aggresief te bemark, ook buite Orania deur middel van aanbiedings en die internet
Die bydrae van Afsaal eiendomme behoort te lei tot ‘n groter besetting van Orania en die groter omgewing, die stimulering van die plaaslike eiendomsontwikkelaars-bedryf en die skep van nuwe werksgeleenthede. Dit behoort gewis tot die groei van die plaaslike ekonomie op Orania by te dra. Ons sien daarna uit om u van diens te wees.